# ROMÂNIA Anexa la H.C.L. nr.\_\_\_/\_\_\_\_\_\_

**JUDEŢUL SUCEAVA**

**CONSILIUL LOCAL AL**

**MUNICIPIULUI CÂMPULUNG MOLDOVENESC**

**REGULAMENT**

**de funcționare a Bazei sportive**

**”Rarăul”**

**Capitolul I. Dispoziții generale**

**Art. 1.** Regulamentul de funcționare a Bazei sportive Rarăul, cu sediul în municipiul Câmpulung Moldovenesc, strada Sirenei nr. 1, județul Suceava, denumite în continuare **Instrucțiuni,** cuprind norme privind organizarea si funcționareaBazei Sportive Rarăul, în baza O.U.G.57/2019 a administrației publice locale și a Legii nr. 69/2000 a educației fizice și a sportului, cu modificările și completările ulterioare.

**Art. 2.** Respectarea Regulamentului este obligatorie pentru personalul administrativ, pentru personalul de îngrijire și curățenie, pentru profesori, elevi, părinți, antrenori, sportivi, spectatori și orice alte persoane fizice sau juridice care folosesc spațiile Bazei sportive Rarăul.

**Art. 3.** În cadrul Bazei sportive Rarăul se vor putea desfășura activități sportive, culturale, de agrement precum și alte activități de interes public.

**Art. 4.** Prin utilizarea spațiilorBazei sportive Rărăul se urmărește:

a) promovarea sportului de masă prin punerea la dispoziția cetățenilor a unor facilități sportive;

b) deservirea unităților de învățământ pe raza Municipiului care manifestă interes pentru realizarea activităților sportive din curriculum de învățământ, conform unui orar prestabilit;

1. găzduirea unor competiții sportive de interes local, național și internațional;
2. găzduirea unor activități de interes pentru comunitate.

**Art. 5.** Administrarea şi asigurarea cadrului necesar în vederea desfăşurării în bune condiţii a activităţilor specifice Bazei sportive se fac de către Clubul Sportiv Municipal ,,Rarăul” din subordinea Consiliului Local al Municipiului Câmpulung Moldovenesc, denumit in continuare **Clubul Sportiv Municipal Rarăul**

**Art. 6.** Baza sportivă Rarăul cuprinde mai multe tipuri de spații, după cum urmează:

1. spații cu acces pe bază de rezervare sau cerere prealabilă:
2. clădire multifuncțională ”Vilă Stadion”;
3. teren de fotbal cu tribună;
4. teren de fotbal fără tribună;
5. teren de handbal;
6. teren de tenis;
7. pistă de alergare;
8. teren bitum
9. spații cu acces liber, fără rezervare: alei de promenadă;
10. alte spații: parcări.

**Capitolul II. Orarul de funcționare și accesul în Baza sportivă ,,Rarăul”**

**Art. 7.** Perimetrul Bazei sportive va fi deschis zilnic între orele 8:00 – 20:00.

**Art. 8.** O ședință de antrenament durează 60 de minute. Orice întârziere se scade din timpul alocat.

**Art. 9.** În situația în care terenul de sport nu este rezervat pentru ora următoare, persoana/grupul mai poate folosi terenul pentru încă o oră, după achitarea chiriei cuvenite și fără a se depăși orarul de funcționare al bazei sportive.

**Art. 10.** Baza sportivă ,,Rarăul” poate fi utilizată de către toți cetățenii, în virtutea principiului nediscriminării, conform orarului de funcționare și programului de rezervări, în condițiile legii și ale prezentului regulament.

**Art. 11.** Organizatorii de evenimente culturale, educative, sportive și alte activități de interes pentru comunitate vor putea folosi spațiile disponibile în Baza sportivă, în condițiile prezentului regulament.

**Capitolul III. Condiții de utilizare**

**Art. 12.** Spațiile Bazei sportive ,,Rarăul” pot fi folosite, conform orarului de funcționare, după plata abonamentelor și chiriilor de utilizare stabilite în regulament.

**Art. 13.** Eliberarea de chitanță fără a se scrie data, ora de utilizare (de la ... până la ...), numărul de persoane, suma achitată, precum și, neînregistrarea de către persoana responsabilă în registrul de evidență a acestor chitanțe atrage sancționarea persoanelor implicate conform Legii nr. 53/2003 privind Codul Muncii, republicată, cu modificările și completările ulterioare.

**Art. 14.** Chitanțele se înregistrează în mod obligatoriu în registrul de evidență de către persoana desemnată.

**Art. 15.** Persoanele care folosesc spațiile Bazei Sportive Rarăul au următoarele obligații:

a) să completeze o declarație pe proprie răspundere că au acordul medicului pentru practicarea activităților sportive solicitate (anexa nr.\_\_la Regulament);

b) să achite prețul chiriei stabilite prin regulament. Pe toată perioada utilizării spațiilor sportive chitanța sau abonamentul trebuie avute asupra sa.

c) să se prezinte cu echipament și articole sportive adecvate activității sportive (încălțăminte și îmbrăcăminte sport, mingi, rachete de tenis, palete etc.);

d) să folosească dotările puse la dispoziție conform destinației acestora, să nu le deterioreze, să nu le aducă în stare de neîntrebuințarea, obligându-se să plătească contravaloarea acestora în cazul distrugerii lor;

e) să nu pună în pericol viața sa și a celorlalți utilizatori, aflați în incinta bazei sportive în timpul practicării activității sportive;

f) să urmeze indicațiile persoanelor desemnate cu atribuții de pază și ordine, astfel încât să nu producă pagube materiale bazei sportive sau să pună în pericol viața sa și a celor din jur;

g) să nu intre în incinta bazei sportive cu animale de companie, arme albe, arme de foc, arme cu gaz sau cu bile, explozibil, substanțe interzise de lege, băuturi alcoolice, etnobotanice, substanțe psihotrope și/sau stupefiante;

h) să nu intre în incinta bazei sportive dacă se află sub influența băuturilor alcoolice sau a substanțelor psihotrope și/sau stupefiante;

i) să respecte programările sale și a celorlalți participanți la activitățile sportive;

j) să adopte un comportament și un limbaj civilizat față de ceilalți utilizatori ai bazei sportive;

k) să nu intre în baza sportivă în timpul antrenamentelor sportivilor de performanță.

**Art. 16.** Utilizatorii sunt obligați să-și însușească și să respecte prezentul regulament , dar și îndrumările verbale primite de la personalul Administrației, chiar dacă acestea nu sunt stipulate în mod expres în prezentul regulament. Nerespectarea acestora duce la eliminarea din perimetrul Bazei sportive și restricționarea timp de 1 lună a accesului în baza sportivă.

**Art. 17.**Comportamentul agresiv, limbajul injurios la adresa personalului sau altor persoane prezente în Baza sportivă, precum și alte acțiuni menite să perturbe liniștea și ordinea publică, vor fi semnalate agenților de pază care vor evacua persoanele în cauză. În cazul în care întâmpină dificultăți în a îndeplini această sarcină, personalul de pază va alerta organele de ordine ale statului, competente în a soluționa astfel de situații.

**Art. 18.**Persoanele responsabile de distrugerea parțială sau totală a unor facilități ale Bazei sportive, survenită fie accidental, fie prin utilizare defectuoasă, neconformă cu regulamentul, vor fi nevoite să readucă respectivele bunuri la starea lor inițială sau să achite contravaloarea lor.

**Art. 19.**Distrugerea deliberată a obiectelor din cadrul Bazei sportive, vandalismul și alte acte de violență care produc daune vor fi semnalate de către personalul de pază sau angajații Administrației organelor de ordine competente pentru soluționare. Prejudiciile materiale ale unor astfel de fapte vor fi suportate de către persoanele care se fac vinovate.

**Art. 20.**Dacă o înțelegere amiabilă cu persoanele vinovate nu este posibilă, Clubul Sportiv Municipal ,,Rarăul” Câmpulung Moldovenesc își rezervă dreptul de a recupera prin toate mijloacele legale costurile integrale de reparație, readucere în stare de funcționare sau înlocuire a bunurilor distruse.

**Art. 21. În incinta Bazei sportive sunt interzise:**

**-**accesul autovehiculelor va fi interzis în Baza sportivă, cu excepția zonelor de parcări și de aprovizionare;

- fumatul în incinta Bazei sportive este interzis, cu excepția zonelor special amenajate pentru fumat;

- consumul de alimente, băuturi și gumă de mestecat este interzis pe terenurile sportive;

- consumul de semințe este strict interzis în cadrul Bazei sportive;

- este interzis să intervină aspra instalațiilor electrice, apă, încălzire, nocturnă etc. din Baza Sportivă Rarăul;

- este interzis accesul pe pista de atletism cu mingea, patine, role, biciclete, cărucioare, trotinete etc. Pe pista de atletism nu se aleargă cu crampoane.

**Art. 22.**Utilizatorii terenurilor sportive sunt obligați să poarte echipament sportiv decent și curat, specific activităților sportive desfășurate. Hainele de stradă nu sunt permise, iar purtarea tricoului este obligatorie în zonele publice. Accesul pe terenuri se face doar daca utilizatorul este echipat corespunzător.

**Art. 23.** Administrația Bazei sportive nu este responsabilă sub nici o formă pentru accidentările și rănirile ce se pot întâmpla ca urmare a folosirii terenurilor sau ca urmare a prezenței în Baza sportivă.

**Art. 24.**Utilizatorii garantează că se află în condiție medicală bună și sunt apți pentru desfășurarea de exerciții fizice active sau pasive și că aceste exerciții nu vor fi nocive pentru sănătatea, siguranța, confortul sau condiția lor fizică. Administrația nu este responsabilă pentru accidentări cauzate de condiția fizică a utilizatorilor.

**Art. 25.**Administrația Bazei sportive nu este răspunzătoare pentru obiectele lăsate, uitate sau pierdute în incinta sa.

**Art. 26.** Accesul minorilor pe terenurile cu acces controlat este permis doar în prezența unui adult care își va asuma responsabilitatea pentru integritatea fizică și comportamentul respectivilor minori.

**Art. 27.** Utilizatorii sunt responsabili de integritatea fizică a lor și a minorilor pe care îi însoțesc.

**Art. 28.** Anularea rezervărilor se face cu cel puțin 24 de ore înainte.

**Art. 29.** Culoarele 1 și 2 ale pistei de atletism sunt destinate antrenamentelor desfășurate de atleții de performanță.

**Art. 30.** Perimetrul Bazei sportive este supravegheat video.

**Art. 31.** În timpul competițiilor sportive organizate în incinta Bazei sportive se suspendă orice altă activitate de agrement (plimbare sau alergare pe pistă).

**Art. 32.** Pentru folosirea terenurilor de sport se va încheia un contract de închiriere cu Clubul Sportiv Municipal ,,Rarăul”, conform anexei la Regulament.

**Capitolul IV. Chirii și abonamente**

**Art. 33.** Se stabilesc chiriile și abonamentele pentru folosirea terenurilor și a imobilelor de la Clubul Sportiv Municipal RARĂUL, după cum urmează:

1. Chirie de folosire teren I (cu tribună)

* Abonament =500 lei/lună/echipă
* Meci =150 lei
* Antrenament = 50 lei/ora/echipă
* Închiriere teren pentru alte activităti sportive 50lei/oră/teren I

1. Chirie de folosire teren II

* Abonament =200lei/lună/echipă
* Meci =100lei
* Antrenament =20lei/echipă
* Închiriere teren pentru alte activităti sportive 20lei/oră/teren II

1. Chirie vestiar =30lei/oră
2. Chirie folosire pistă

* 30 lei/oră/echipă
* Abonament/lună/echipă = 100 lei
* 3lei/oră/persoană
* Abonament/lună/ persoană = 30 lei

1. Chirie teren(bitum) = 20lei/ora
2. Chirie teren tenis = 40 lei/oră
3. Chirie închiriere spații (spectacole, evenimente, competiții sportive private) = 1000 lei/zi
4. Chirie închiriere activități comerciale - târguri = 20 lei/mp/zi
5. Chirie parcare = 2lei/oră
6. **Tarif redus** – abonament teren II fotbal + vestiar = 120 lei/an/pers.
7. Marcare teren = 80 lei/meci
8. Elevii însoțiți de profesorii de sport, ai școlilor din municipiul Câmpulung Moldovenesc, în intervalul orar 08°-14°,beneficiază de acces gratuit.

**Art. 34** Sportivii legitimați la Clubul Sportiv Municipal RARĂUL sunt scutiți de plata chiriilor și abonamentelor.

**Capitolul V. Dispoziții finale**

**Art. 35.** Prezentul Regulament poate fi modificat de către Consiliul Local al municipiului Câmpulung Moldovenesc.

**Art. 36.** Clubul Sportiv Municipal Rarăul își rezervă dreptul de a modifica orarul de funcționare al biroului administrativ, precum și orarul rezervărilor, în funcție de evenimentele sportive găzduite sau sărbătorile legale.